
1. Iepirkuma mērķis un tvērums
0. Iepirkuma mērķis ir izstrādāt un ieviest Latvijas Kultūras akadēmijas (turpmāk tekstā – LKA) mājaslapu www.lka.edu.lv, nodrošinot tās atbilstību mūsdienu dizaina, lietojamības, drošības un tehnoloģiskajiem standartiem.
0. Mājaslapai jāatspoguļo LKA stratēģiskie darbības virzieni – studijas, mākslinieciskā jaunrade un pētniecība, kā arī jāveicina akadēmijas atpazīstamība un jaunu studentu piesaiste.
1. Iepirkuma ietvaros izpildāmie uzdevumi:
1. Pretendentam jānodrošina:
0. mājaslapas funkcionalitātes izstrādi un ieviešanu, tajā skaitā esošās struktūras modernizāciju un satura pārvaldības iespēju paplašināšanu;
0. mājaslapas dizaina izstrādi, kas:
1. ir atbilstošs LKA zīmola identitātes vadlīnijām;
1. uzsver LKA studiju, radošās darbības un pētniecības virzienus;
1. veicina lietotāja virzību uz studiju programmu izvēli un pieteikšanos studijām.
0. mājaslapas risinājuma izvietošanu, uzstādīšanu un konfigurēšanu Pasūtītāja nodrošinātā infrastruktūrā. Infrastruktūras līmeņa atbildības sadalījums (t.sk. TLS/SSL sertifikātu pārvaldība un servera uzturēšana) precizējams vajadzību precizēšanas (atklāšanas) posmā un fiksējams darba plānā.
0. mājaslapas lietojuma līmeņa datu rezerves kopiju (dublējumu) mehānisma nodrošināšanu. Dublējumu glabāšanas kārtība, biežums un infrastruktūra saskaņojama ar Pasūtītāju vajadzību precizēšanas (atklāšanas) posmā.
1. Pretendentam ir jānodrošina, ka izstrādātais tehnoloģiskais risinājums:
1. tiek balstīts uz atvērtajiem standartiem (HTML5, CSS3, JavaScript ES6+ u.c.);
1. ļauj redaktoriem un administratoriem patstāvīgi mainīt un papildināt saturu bez izstrādātāja iesaistes;
1. ir integrējams ar esošajām LKA sistēmām;
1.  nodrošina ilgtermiņa stabilitāti un ir pielāgojams nākotnes attīstības vajadzībām, t.sk. kas attiecas uz satura/datu eksportējamību un uzturētāja nomaiņu bez sistēmas pārbūves;
1. atbilst mājaslapas piekļūstamības prasībām, tostarp WCAG 2.1 AA līmenim un spēkā esošajiem Latvijas normatīvajiem aktiem par publiskā sektora mājaslapu pieejamību (pēc mājaslapas izstrādes Pretendentam jāveic piekļūstamības izvērtējums, sagatavojot paziņojumu publicēšanai mājaslapā).
1. Atbilst zemāk definētajam mājaslapas mērķim, funkcionalitātes, dizaina un tehniskajām prasībām. 
1. Pretendentam jānodrošina pilnvērtīgs un drošs datu migrācijas process no iepriekšējās mājaslapas, nodrošinot, ka visa informācija tiek korekti pārnesta uz jauno vietni, saglabājot struktūru, saites un satura integritāti. Failu migrācijai jāaptver visi augšupielādētie materiāli (JPG, PNG, GIF, SVG, PDF, DOCX, XLSX, video, audio u.c.). 
1. Gadījumos, ja tas nav tehniski iespējams, Izpildītājs piedāvā risinājumu struktūras un saišu izmaiņām, kuras Pasūtītājs var saskaņot, vai lūgt veikt korekcijas.
1. Migrācijas process ietver:
4. esošo datu eksportu un sagatavošanu migrācijai;
4. datu attīrīšanu, noņemot dublikātus un bojātus ierakstus;
4. satura kartēšanu (content mapping) uz jaunās mājaslapas struktūru;
4. testa migrāciju staging vidē, lai pārbaudītu precizitāti un savietojamību;
4. pilno migrāciju uz produkcijas vidi ar pārbaudi un SEO saglabāšanu;
4. pēcmigrācijas pārbaudi, tostarp saites, attēlu un metadatu validāciju.
1. Migrēšanas procesa atbildību sadalījums:
5. Pretendents nodrošina tehnisko migrāciju - datu eksportu, tehnisko attīrīšanu (dublikātu un bojātu/tukšu ierakstu noņemšanu), satura kartēšanu uz jauno struktūru, URL kartējumu un metadatu pārnesi. 
5. Pasūtītāja atbildībā ir satura redakcionālā pārskatīšana, tekstu korekcijas, kategoriju pārdefinēšana pēc būtības un tulkojumi (pretendents nodrošina tehnisku atbalstu un instrumentus šo darbību veikšanai).
1. Mājaslapas informācijas arhitektūra, sadaļu saraksts (sitemap), sākumlapas struktūra un prioritārie elementi ir noteikti Pasūtītāja izstrādātajos strukturālajos izkārtojumos jeb wireframe, kas pieejami šeit: [Figma saite]. Wireframe ir saistošs dizaina un izstrādes pamats. Obligāto sadaļu minimālo apjomu nosaka wireframe; pretrunu gadījumā starp wireframe un šo specifikāciju noteicošā ir šī specifikācija funkcionālo prasību daļā un wireframe - struktūras un izkārtojuma daļā.
1. Mājaslapas satura izstrāde, atjaunošana un tulkojumi ir Pasūtītāja atbildībā. Pretendents nodrošina tehnisku un dizaina atbalstu satura ievietošanai sākotnējās ieviešanas posmā.
1. Pretendents nodrošina vismaz 2 apmācību sesijas (klātienē vai attālināti) Pasūtītāja darbiniekiem, kā arī rakstiskus apmācību materiālus latviešu valodā - lietotāja rokasgrāmatu. Apmācību sesijas tiek ierakstītas, ja notiek attālināti, un ieraksti nodoti Pasūtītājam.
1. Apmācībās jāaptver:
9. satura pievienošana, rediģēšana un dzēšana;
9. notikumu, galeriju un citu moduļu pārvaldība;
9. lietotāju un piekļuves tiesību administrēšana;
9. pamata drošības un uzturēšanas principi.
1. Mājaslapas mērķis un mērķauditorijas
2. Mājaslapai jānodrošina informācijas par LKA darbības virzieniem (studijas, mākslinieciskā jaunrade, pētniecība) skaidra, vizuāli pievilcīga un viegli uztverama pasniegšana, izmantojot mūsdienīgus digitālās komunikācijas rīkus, tostarp video, audio, foto un sasaisti ar sociālajiem medijiem. 
2. Mājaslapai jāfunkcionē kā LKA galvenajai digitālajai mārketinga platformai studentu piesaistes un komunikācijas vajadzībām. Tai jābūt tehniski pielāgojamai mārketinga aktivitātēm, tostarp uzņemšanas un tematisko kampaņu īstenošanai.
2. Mājaslapai jābūt izstrādāta tā, lai tā atbilstu tās mājaslapas mērķgrupu vajadzībām. Mājaslapas mērķgrupas ir:
2. Potenciālie studenti no Latvijas un ārvalstīm, kuri interesējas par studiju iespējām LKA, ir mājaslapas primārā auditorija. Mājaslapai jāsniedz šai auditorijai skaidra, viegli pieejama un vizuāli pievilcīga informācija par studiju programmām, uzņemšanas nosacījumiem, studentu dzīvi un LKA sniegtajām iespējām.
2. Esošie un absolvējušie LKA studenti, kuriem nepieciešama piekļuve aktuālai informācijai par akadēmijas notikumiem, pasākumiem, pētniecības projektiem un profesionālās pilnveides iespējām. Mājaslapai jānodrošina arī telpa absolventu kopienas uzturēšanai un komunikācijai.
2. LKA akadēmiskais un administratīvais personāls, kā arī uzņēmumu un valsts iestāžu augstākā un vidējā līmeņa vadītāji, kuri interesējas par sadarbību, profesionālās pilnveides iespējām vai kopīgiem projektiem. Mājaslapai jānodrošina viegla piekļuve informācijai par sadarbības programmām, pētniecības virzieniem un kontaktpersonām.
2. Potenciālie un esošie LKA sadarbības partneri no publiskā un privātā sektora, tostarp kultūras, izglītības, pētniecības un radošo industriju organizācijas. Mājaslapai jāatspoguļo LKA sadarbības iespējas, projektus un atvērtību jaunām iniciatīvām.
1. Tehniskās un dizaina prasības:
3. Izstrādājot mājaslapu, pretendentam jāievēro LKA zīmola (vizuālās identitātes un dizaina) vadlīnijas, nodrošinot vienotu un profesionālu vizuālo tēlu. LKA zīmola vadlīnijas pieejamas šeit. 
3. Komponentu bibliotēkai (design system) jābūt veidotai modulāri un paplašināmai, lai nākotnē varētu pievienot jaunas komponentes bez esošo pārbūves. Pretendents nodod dizaina sistēmu rediģējamā Figma formātā kopā ar lietošanas pamācību (komponenšu nosaukumi, krāsu un fontu lietojums), lai Pasūtītājs vai cits piegādātājs to varētu uzturēt patstāvīgi. 
3. Mājaslapas dizainam jābūt pilnībā responsīvam, nodrošinot satura un izkārtojuma optimizāciju dažādu izmēru ekrāniem un ierīcēm (galddatori, planšetdatori, viedtālruņi).
3. Mājaslapas saturam un grafiskajiem elementiem automātiski pielāgojas ekrāna izmēram, nezaudējot funkcionalitāti vai vizuālo kvalitāti.
3. Satura vadības sistēmai automātiski jāoptimizē visi augšupielādētie rastra attēli visos moduļos - jāsamazina to izmēri līdz attēlošanai nepieciešamajiem un jāģenerē mūsdienīgā formātā (piem., WebP), nodrošinot, ka tipiska satura attēla faila izmērs pēc optimizācijas nepārsniedz dažus simtus kilobaitu, nezaudējot vizuālo kvalitāti.
3. Mājaslapas piekļūstamībai jāatbilst WCAG 2.1 AA līmenim, nodrošinot uztveramību, darbināmību, saprotamību un robustumu. Mājaslapai jāatbilst spēkā esošajiem Latvijas un Eiropas Savienības normatīvajiem aktiem par publiskā sektora mājaslapu piekļūstamību, tostarp Ministru kabineta 2020. gada 14. jūlija noteikumiem Nr. 445 “Kārtība, kādā iestādes ievieto informāciju internetā” un Preču un pakalpojumu piekļūstamības likuma prasībām.
3. Lietotāja saskarnei jāatbilst LVS EN ISO 9241-210:2016 “Cilvēkorientēta interaktīvo sistēmu projektēšana” prasībām, nodrošinot ērtu un intuitīvu lietošanu, ko var pārbaudīt lietojamības testēšanā ar reāliem lietotājiem.
3. Mājaslapas saskarnes elementiem (navigācijai, ikonām, pogām, saitēm) jābūt skaidri saprotamiem un konsekventi lietotiem visās sadaļās, ievērojot lietotāju pieredzes (UX) labās prakses principus.
3. Mājaslapai jānodrošina pilna divvalodu satura pārvaldība (latviešu un angļu valodās). Pārslēdzoties starp valodām, lietotājs paliek tajā pašā sadaļā, ja tā pastāv abās valodās. Ja sadaļa nav pieejama izvēlētajā valodā, lietotājs tiek novirzīts uz sākumlapu. Satura pārvaldības sistēmai jāļauj pievienot atšķirīgas sadaļas katrai valodai.
3. Mājaslapai jānodrošina pilnvērtīga apmeklējuma statistikas un lietotāju mijiedarbības uzskaite, izmantojot Latvijas Kultūras akadēmijas esošo Google Analytics 4 kontu. Pretendentam jānodrošina šī risinājuma integrācija ar jauno mājaslapu un jāparūpējas, lai analītikas ieviešana un konfigurācija pilnībā atbilstu Vispārīgās datu aizsardzības regulas (GDPR) un Latvijas normatīvo aktu prasībām, tostarp nodrošinot saderību ar sīkdatņu pārvaldības risinājumu (cookie consent banner).
3. Mājaslapai un tās infrastruktūrai jāatbilst Nacionālās kiberdrošības likumam un Ministru kabineta 2025. gada 25. jūnija noteikumiem Nr. 397 “Minimālās informācijas tehnoloģiju drošības prasības valsts un pašvaldību institūcijām”. Pretendentam jānodrošina:
10. regulāri drošības atjauninājumi un atkarību pārvaldība;
10. droša datu apmaiņa (TLS 1.3 vai jaunāks);
10. piekļuves tiesību kontrole un žurnālu reģistrēšana;
10. drošības incidentu reģistrēšanas un reaģēšanas procedūra saskaņā ar LKA iekšējo kārtību.
3. Mājaslapai jānodrošina nepārtraukta darbība 24/7 ar pieejamības līmeni (uptime) vismaz 99,5 % gadā. Kopējais maksimālais pieļaujamais dīkstāves laiks mēnesī - ne vairāk kā 3 stundas 35 minūtes, ieskaitot plānotās uzturēšanas un atjauninājumu darbības.
3. Mājaslapai jānodrošina šādi minimālie veiktspējas rādītāji produkcijas vidē, izmantojot mājaslapas produkcijas darbībai paredzēto un ar Pasūtītāju atklāšanas posmā saskaņoto infrastruktūras (servera resursu) konfigurāciju:
12. sākumlapas un galveno satura lapu pilnas ielādes laiks (fully loaded) ne lielāks par 2 sekundēm pie standarta platjoslas interneta savienojuma un vidējas klases lietotāja ierīces;
12. satura ziņā apjomīgāku lapu (piemēram, foto galeriju, notikumu un publikāciju arhīvu) ielādes laiks ne lielāks par 3 sekundēm;
12. servera atbildes laiks (Time To First Byte, TTFB) ne lielāks par 600 milisekundēm normālos darbības apstākļos;
12. mājaslapas spēja apkalpot vismaz 100 vienlaicīgus aktīvus lietotājus bez darbspējas zuduma un bez ielādes laika pieauguma virs 3 sekundēm galvenajām lapām;
12. Google PageSpeed Insights (vai līdzvērtīga rīka) rezultāts ne zemāks par 85/100 galvenajām lapām gan datora, gan mobilajā versijā;
12. attēlu un multivides optimizācija (tostarp atliktā ielāde (lazy loading) un mūsdienīgi attēlu formāti, piemēram, WebP), lai nodrošinātu minēto ielādes laiku izpildi.
12. Pretendents nedrīkst minēto veiktspējas rādītāju izpildi padarīt atkarīgu no infrastruktūras, kas pārsniedz ar Pasūtītāju saskaņoto resursu apjomu. 1A. pielikumā atsevišķiem moduļiem noteiktie veiktspējas kritēriji ir specifiski attiecīgajam modulim un piemērojami papildus šīm vispārīgajām prasībām; pretrunu gadījumā stingrākā prasība ir noteicošā.
3. Mājaslapas tehniskajam risinājumam jāparedz:
13. iespēja integrēties ar esošajām un nākotnē plānotajām LKA sistēmām, tostarp studentu, pētniecības un projektu pārvaldības risinājumiem. Pretendents precizē integrāciju tvērumu atklāšanas posmā.
13. integrācija ar izplatītiem trešo pušu rīkiem (piemēram, YouTube, Vimeo, Google Maps). Integrācijām jāizmanto atvērti datu apmaiņas standarti (REST API, JSON, XML), ievērojot drošības un datu aizsardzības prasības.
13. iespēja publicēt saturu šādos formātos: teksts, attēli, video, audio, foto galerijas, dokumentu lejupielādes, saites un tabulas.
13. automatizētu aģentu piekļuves pārvaldība. Mājaslapas tehniskajam risinājumam jānodrošina administratoram iespēja pārvaldīt automatizētu aģentu (meklētājprogrammu rāpuļprogrammu, mākslīgā intelekta (AI) robotu, datu ieguves robotu u.c.) piekļuvi vietnes saturam. Risinājumam jānodrošina:
3. iespēja konfigurēt un uzturēt robotu piekļuves direktīvas, tostarp atļaut vai liegt piekļuvi konkrētiem zināmiem automatizētiem aģentiem pēc to identifikatora (user-agent);
3. tehnisks mehānisms automatizētu aģentu piekļuves ierobežošanai servera vai lietojumprogrammas līmenī (piemēram, pieprasījumu biežuma ierobežošana, bloķēšana pēc user-agent vai IP, tīmekļa lietojumprogrammu ugunsmūra (WAF) līdzekļi), lai novērstu pārmērīgu slodzi un nevēlamu satura ieguvi;
3. iespēja satura objektu vai sadaļu līmenī atzīmēt satura pieejamību automatizētiem aģentiem, izmantojot vispāratzītus tehniskos signālus (piemēram, metadatu atzīmes vai atbilžu galvenes), ar vismaz šādām konfigurējamām vērtībām:
2. pieejams visiem; 
2. pieejams tikai meklētājprogrammām; 
2. liegts izmantošanai AI modeļu apmācībā; 
2. liegts piekļuvei automatizētiem aģentiem. 
3. Pretendents atklāšanas posmā precizē tehniski realizējamo atzīmju kopumu un to darbības principu;
3. Automatizēto aģentu piekļuves uzskaite un pārskats administrācijas panelī vai analītikas rīkā, ietverot vismaz: kopējo automatizēto pieprasījumu skaitu, biežāk fiksētos automatizētos klientus (user-agent), pieprasītākās lapas un bloķēto pieprasījumu skaitu noteiktā periodā.
1. Funkcionalitātes prasības
4. Mājaslapas struktūrai ir jābūt pilnībā administrējama satura vadības sistēmā, bez nepieciešamības pēc programmēšanas zināšanām. Jānodrošina iespēja veidot, rediģēt, dzēst un pārvietot sadaļas dažādos hierarhijas līmeņos, mainīt to secību un statusu (aktīva, slēpta). Satura vadības sistēmā rediģējamais saturs jāattēlo formatējumā, kas precīzi atbilst publiskajai versijai (WYSIWYG rediģēšana).
4. Satura vadības sistēmai jānodrošina uz lomām balstīta piekļuves kontrole (role-based access control), kas atbilst minimālo nepieciešamo tiesību principam (least privilege). Lomas jādefinē pēc funkcijas; zemāk norādītie lomu nosaukumi ir orientējoši - būtiska ir aprakstītā funkcionalitāte, nevis konkrēts nosaukums vai konkrēta CMS iebūvētais lomu modelis. Sistēmai jāatbalsta vismaz šādas funkcionālās lomas:
1. Administrators
0. pilna piekļuve visām sadaļām, moduļiem un sistēmas iestatījumiem;
0. satura veidošana, rediģēšana, dzēšana, publicēšana un publikācijas atsaukšana jebkurā sadaļā;
0. mājaslapas struktūras, navigācijas, valodu un moduļu konfigurēšana;
0. lietotāju izveide, lomu un piekļuves tiesību piešķiršana un atsaukšana;
0. vienīgā loma, kas var mainīt satura statusu uz “Publicēts”.
1. Satura redaktors (pa jomu/moduli)
1. piesaistāms vienai vai vairākām konkrētām sadaļām vai moduļiem (piemēram, Jaunumi, Notikumu kalendārs, konkrēta studiju programma u.tml.);
1. sava jomā var veidot, rediģēt un saglabāt saturu melnraksta statusā un iestatīt statusu “Iesniegts publicēšanai”;
1. nevar publicēt saturu — publicēšanu veic administrators;
1. nevar piekļūt vai rediģēt saturu ārpus piešķirtajām jomām;
1. nevar pārvaldīt lietotājus, lomas vai sistēmas iestatījumus.
4. Satura statusu modelim jāietver vismaz divi statusi: “Iesniegts publicēšanai” un “Gaida apstiprinājumu”, lai nodrošinātu darba plūsmu, kurā redaktors sagatavo saturu un administrators to apstiprina un publicē.
4. Sistēmai jāļauj vienam lietotājam piešķirt vairākas jomas un jānodrošina iespēja lomu modeli paplašināt ar papildu lomām nākotnē bez sistēmas pārbūves.
4. Struktūrai jābūt mērogojamai, lai tā varētu saturēt vairākas galvenās sadaļas, apakšsadaļas un plašu satura apjomu, saglabājot pārskatāmību;
4. Jānodrošina loģiska un pārskatāma sadaļu hierarhija, kas optimāli strukturēta līdz četriem līmeņiem, taču saglabā iespēju uzturēt un rediģēt arī dziļākus līmeņus, ja to prasa esošā LKA satura struktūra vai nepieciešamība saglabāt esošās saites. Navigācijai jāpaliek vienkāršai un skaidrai arī pie lieliem satura apjomiem un vairāku līmeņu struktūras.
4. Mājaslapa jāveido modulārā arhitektūrā, nodrošinot atsevišķu satura tipu un funkcionalitāšu neatkarīgu pārvaldību. Detalizēts moduļu apraksts pieejams 1A. Pielikumā. Galvenie moduļi:
6. Jaunumi - ziņu un rakstu publicēšana ar kategorijām, attēliem un arhīvu.
6. Notikumu kalendārs – notikumu saraksts ar filtrēšanu, reģistrēšanās funkcionalitāti un integrāciju ar ārējām sistēmām.
6. Galerijas – foto un video galeriju pārvaldība, atbalstot pilnekrāna attēlu režīmu (lightbox).
6. Pasniedzēji un pētnieki – akadēmiskā personāla un pētnieku profili, projektu un publikāciju sasaistes.
6. Studiju programmas - strukturēts programmu katalogs ar filtriem un sasaisti ar uzņemšanas informāciju.
6. Pētniecības sadaļa - LKA pētniecisko sasniegumu atspoguļojums
6. Kontakti - kontaktinformācija, karte, saziņas formas.
6. Daudzvalodību atbalsta modulis – iespēja atspoguļoti informāciju latviešu un angļu valodās un brīvi pārslēgties no vienas valodas uz otru.
6. Papildus augstāk uzskaitītajiem moduļiem mājaslapai jānodrošina vispārīgu satura lapu pārvaldība, izmantojot WYSIWYG redaktoru un brīvi veidojamus satura blokus, vismaz šādām sadaļām: Par akadēmiju (misija, vēsture, vadība, struktūra); Studiju iespējas un uzņemšana; Tālākizglītība; Starptautiskā sadarbība (stratēģiskie partneri, mobilitātes programmas, t.sk. Erasmus+). Šo lapu konkrēto struktūru un saturu nosaka wireframe. 
4. Mājaslapai jānodrošina globāla meklēšana visā publiskajā saturā, pieejama no jebkuras lapas. Meklēšanai jāaptver vismaz jaunumi, notikumi, studiju programmas, personāla profili, pētniecības projekti un publikācijas, un vispārīgās satura lapas. Jānodrošina rezultātu sakārtošana pēc atbilstības, rezultātu filtrēšana pēc satura tipa un meklēšana abās valodās. Meklēšanai jāatbilst WCAG 2.1 AA prasībām (tastatūras navigācija, ekrāna lasītāja atbalsts).
1. Mājaslapas izstrādes posmi un nodevumi
5. Projekta kopējais izpildes termiņš ir 7 mēneši no līguma noslēgšanas. Pretendents darba plānā ievēro šādus orientējošos posmu termiņus, ko precizē vajadzību precizēšanas (atklāšanas) posmā: vajadzību precizēšana - 3 nedēļas; UX/UI dizains - 6 nedēļas; izstrāde - 12 nedēļas; satura ievade (Pasūtītāja atbildībā, ar Pretendenta atbalstu) - 4 nedēļas; testēšana un akcepttesti – 4 nedēļas; palaišana - 2 nedēļas.
5. Vajadzību precizēšanas posmā Pretendents organizē vismaz divas darbnīcas ar Pasūtītāju, kurās precizē funkcionālās prasības, sadaļu izveides un migrācijas prioritāro secību un sagatavo: detalizētu sadaļu sarakstu un satura kartējumu; lietotāju scenārijus (user stories) katrai galvenajai funkcijai un primārajam modulim; kā arī saskaņotu projekta darba plānu, kurā ietverti posmi, termiņi, nodevumi un atbildības sadalījums .
5. Komunikācija un projektu vadība: izstrādes laikā notiek regulāras statusa tikšanās ne retāk kā reizi nedēļā. Pasūtītāja vēlamais primārais saziņas kanāls ir MS Teams / e-pasts. Pretendents nodrošina rakstisku sapulču kopsavilkumu un aktuālu uzdevumu pārskatu.
5. Izstrādes laikā Pretendentam jānodrošina testa vide (staging environment), kas pieejama Pasūtītājam visa projekta gaitā. Pasūtītājam jābūt iespējai pārbaudīt un testēt mājaslapas darbību. Konstatētās nepilnības Pretendentam jānovērš pirms gala versijas apstiprināšanas.
5. Izstrādes noslēgumā Pretendents veic lietojamības, piekļūstamības, drošības un veiktspējas testēšanu, kā arī tehnisko pārbaudi, lai nodrošinātu mājaslapas atbilstību šajā specifikācijā noteiktajām prasībām. Testēšana ietver vismaz:
4. lietojamības testēšanu atbilstoši šīs specifikācijas lietojamības un lietotāja saskarnes prasībām;
4. piekļūstamības testēšanu atbilstoši WCAG 2.1 AA līmenim un piemērojamām publiskā sektora piekļūstamības prasībām;
4. veiktspējas un slodzes testēšanu, apliecinot atbilstību šīs specifikācijas 3.[X]. punktā noteiktajām veiktspējas prasībām, tostarp veicot vienlaicīgu lietotāju slodzes testu un lapas ielādes ātruma mērījumus;
4. drošības pārbaudi atbilstoši šīs specifikācijas drošības prasībām.
5. Pretendents par katru veikto testēšanas veidu sagatavo un iesniedz Pasūtītājam rakstisku testēšanas pārskatu, kurā norādīta testēšanas metodika, izmantotie rīki, testēšanas vide, iegūtie rezultāti (tostarp izmērītie veiktspējas rādītāji salīdzinājumā ar noteiktajām prasībām) un konstatēto nepilnību novēršanas statuss. Testēšanas pārskatu iesniegšana ir nodošanas–pieņemšanas priekšnoteikums. Konstatētās neatbilstības Pretendents novērš pirms gala versijas apstiprināšanas.
5. Pēc izstrādes pabeigšanas Pretendents nodod Pasūtītājam testa versiju akcepttestu veikšanai. Akcepttestu periods ilgst 4 nedēļas no nodošanas brīža. Šajā laikā Pasūtītājs pārbauda mājaslapas darbību, datu integritāti, funkcionalitāti un atbilstību tehniskajai specifikācijai. Konstatētās nepilnības vai kļūdas Pretendentam jānovērš saskaņotajā termiņā.
5. Pirms palaišanas Pretendents saskaņo ar Pasūtītāju pārejas plānu, kas nosaka pārejas veidu (pakāpeniska vai vienlaicīga) un, ja paredzēta, veco un jauno vietņu paralēlas darbības periodu un nosacījumus; DNS/domēna pārslēgšanas kārtību ar minimālu dīkstāvi un rezerves (rollback) scenāriju. Pēc palaišanas Pretendents nodrošina pastiprinātu uzraudzību vismaz 5 darba dienas.
5. Iepirkuma nodošanas brīdī Pretendentam jānodrošina pilna piekļuve:
8. mājaslapas avota kodam (rediģējamā un nešifrētā formā),
8. datubāzei un konfigurācijas failiem,
8. tehniskajai dokumentācijai, t.sk. risinājuma arhitektūras aprakstam, uzstādīšanai/atjaunošanai, konfigurācijas principiem, CI/CD (ja ir), rezerves kopiju atjaunošanas procedūrai, piekļuves tiesību modelim.
5. Visa tehniskā dokumentācija un lietotāju dokumentācija tiek nodota latviešu valodā, rediģējamā formātā (piem., PDF + rediģējams avots Markdown/DOCX). Dokumentācijai jābūt strukturētai un versionētai.
5. Papildus mājaslapas nodošanai Pretendentam jānodod izstrādātie dizaina projekti Figma vidē, nodrošinot rediģējamus failus. Dizaina projekta nododamie materiāli ietver 
10. pilnveidotie strukturālie izkārtojumi;
10. vizuālās identitātes noskaņas (mood boards);
10. pilni dizaina maketi (3–5 galvenajām lapām);
10. komponentu bibliotēka, t.sk., pogas, krāsas, fonti, formas u.c.;
1. Garantijas periods
6. Pretendents nodrošina mājaslapai 12 mēnešu garantiju periodu mēnešus no pieņemšanas nodošanas akta parakstīšanas dienas. 
6. Garantijas ietvaros Pretendents bez papildu samaksas novērš visus defektus, kļūdas un neatbilstības šai tehniskajai specifikācijai, tostarp drošības ievainojamības, kas radušās Pretendenta izstrādes vai konfigurācijas rezultātā. 
6. Garantijas laikā piemērojami šādi reaģēšanas termiņi: 
2. kritiskām problēmām - darba uzsākšana 4 stundu laikā; 
2. parastām problēmām - tajā pašā vai nākamajā darba dienā. 
6. Garantija neattiecas uz bojājumiem, kas radušies Pasūtītāja vai trešo pušu neatļautas iejaukšanās rezultātā. 
6. Pēc garantijas perioda Pasūtītājs ir tiesīgs (bet tam nav pienākuma) slēgt atsevišķu uzturēšanas līgumu.
1. Uzturēšanas un tehniskā atbalsta prasības
7. Pēc mājaslapas pieņemšanas puses atsevišķi noslēdz uzturēšanas līgumu, kurā tiek noteikta mājaslapas turpmākā tehniskā uzraudzība, drošības atjauninājumi un kļūdu labošana.
7. Līgumā precizē:
1. kādā kārtībā tiek sniegts tehniskais atbalsts,
1. cik ātri tiek reaģēts uz problēmām,
1. kā tiek nodrošināta saziņa starp Pretendentu un Pasūtītāju,
1. kā tiks veikti drošības un sistēmas atjauninājumi.
7. Uzturēšanas līgumā tiek noteikti reaģēšanas laiki, lai nodrošinātu savlaicīgu tehnisko atbalstu un problēmu novēršanu, tās definējot šādos līmeņos:
2. Kritiskas problēmas (piemēram, mājaslapa nav pieejama vai nedarbojas būtiska funkcija) – Pretendents uzsāk darbu pie problēmas novēršanas ne vēlāk kā 4 stundu laikā pēc paziņojuma saņemšanas.
2. Parastas problēmas (piemēram, sīkas vizuālas kļūdas vai satura labojumi) – reakcija tiek sniegta tajā pašā vai nākamajā darba dienā.
7. Precīzie reakcijas un izpildes termiņi tiek saskaņoti uzturēšanas līgumā, ņemot vērā problēmas raksturu un steidzamību.
7. Uzturēšanas laikā Pretendentam jāveic regulāras pārbaudes, lai pārliecinātos par mājaslapas drošu un nepārtrauktu darbību. Pārbaudēs ietilpst:
4. mājaslapas pieejamības un darbspējas tests;
4. SSL sertifikātu derīguma pārbaude;
4. drošības brīdinājumu un kļūdu žurnālu (logu) analīze;
4. datu rezerves kopiju un atjaunošanas mehānisma pārbaude.
7. Papildus tehniskajai uzturēšanai Pretendentam jānodrošina pamatformas konsultācijas Pasūtītāja darbiniekiem, ja rodas jautājumi par mājaslapas lietošanu vai satura pārvaldību.
7. Pasūtītājs patur tiesības pakalpojumu nodrošināšanai izvēlēties arī citu piegādātāju.

1A. pielikums nolikumam
ID Nr. LKA 2025/6
FUNKCIONĀLO MODUĻU DETALIZĒTS APRAKSTS
“Latvijas Kultūras akadēmijas mājaslapas izstrāde”
Iepirkuma identifikācijas Nr. LKA 2025/6
1. Jaunumu pārvaldības modulis
	Apakšsadaļa
	Prasības

	Funkcionalitāte
	Modulis nodrošina jaunumu ierakstu izveidi ar vizuālo WYSIWYG redaktoru. Katra jaunuma ieraksts ietver galvenā attēla pievienošanu ar automātisku izmēru pielāgošanu. Jaunumi organizējami ar kategoriju un tagu sistēmu. Pieejama publicēšanas datuma un laika plānošana.
Modulis nodrošina jaunumu arhīvu ar filtrēšanas un meklēšanas iespējām. Saistīto jaunumu attēlošana veicina lietotāju iesaisti. Sociālo mediju kopīgošanas pogas pieejamas Facebook, Instagram, LinkedIn platformām.
SEO funkcionalitāte ietver meta nosaukuma un meta apraksta laukus katram ierakstam, manuāli rediģējamu URL slug, alt teksta pārvaldību attēliem (pieejamības prasību izpildei), Open Graph tagus satura dalīšanai sociālajos medijos un canonical URL konfigurēšanu, lai novērstu dublēta satura problēmas.

	Lietotāja saskarnes prasības
	Sākumlapā: 3–4 jaunākie jaunumi kartīšu izkārtojumā. Katra kartīte – attēls (16:9 vai 4:3), virsraksts (līdz 80 rakstzīmēm), īss apraksts (līdz 150 rakstzīmēm), publicēšanas datums, kategorija. Poga “Visi jaunumi” ved uz arhīvu.
Jaunumu arhīva lapa: ieraksti sakārtoti hronoloģiski (jaunākie pirmie). Filtrēšana pēc kategorijām, datuma (mēnesis/gads), atslēgvārdiem (meklēšanas lauks). Nolaižamā izvēlne (dropdown) vai izvēles rūtiņa (checkbox). Paginācija: 15–20 ieraksti lapā. Responsīvs režģis – viena kolonna viedtālrunī, divas planšetdatorā, trīs galddatorā.
Jaunuma lapa: pilna platuma attēls; virsraksts kā H1; metadati (datums, kategorija, lasīšanas laiks); pilns saturs ar formatējumu; sociālo mediju dalīšanās pogas; saistīto jaunumu bloks (3–4 ieraksti).

	Administrācijas iespējas
	Administrācijas saskarne piedāvā vienkāršu formu ar loģiski grupētiem laukiem. WYSIWYG redaktors nodrošina teksta formatēšanu, sarakstu izveidi, hipersaišu pievienošanu, attēlu ievietošanu, video iegulšanu (embedding) un HTML koda skatīšanas režīmu. Mediju bibliotēka centralizē attēlu pārvaldību. Pieejama priekšskatījuma funkcija.
Jaunumi pārvaldāmi četros statusos: Melnraksts (nav redzams publiskajā vietnē), Ieplānots (automātiska publicēšana noteiktā datumā/laikā), Publicēts, Privāts (piekļuve tikai administratoriem).
Vairāku ierakstu vienlaicīga dzēšana, kategorijas maiņa un eksports CSV formātā. Jaunumu dublikācijas funkcija paātrina līdzīgu ierakstu izveidi ar automātisku slug pielāgošanu.

	Integrācijas
	Obligātās: Google Analytics 4 notikumu izsekošana; sociālo mediju dalīšanās API (Open Graph); automātiska RSS feed ģenerēšana; XML sitemap automātiska atjaunināšana.
Ieteicamās: e-pasta jaunumu platformas integrācija; sociālo mediju auto-publicēšanas rīki.

	Darba pieņemšanas kritēriji
	Funkcionālie testi: jaunumu pievienošana, rediģēšana, dzēšana; ieplānotu jaunumu automātiska publicēšana pareizajā laikā; kategoriju filtrēšana, meklēšana, paginācija; sociālo mediju dalīšanās funkcionalitāte.
Veiktspēja: arhīva lapas ielāde ≤ 2 sekundes; attēlu atliktā ielāde (lazy-loading); SEO meta lauku pareizība.
Piekļūstamība (WCAG 2.1 AA): alt teksti attēliem; kontrasta attiecība vismaz 4,5:1; pilna tastatūras navigācija.


2. Notikumu kalendāra modulis
	Apakšsadaļa
	Prasības

	Funkcionalitāte
	Modulis nodrošina notikumu pievienošanu ar datumu, sākuma un beigu laiku, kā arī vietas norādi. Atkārtotu notikumu atbalsts ietver ikdienas, iknedēļas un ikmēneša atkārtošanos ar pielāgojamiem nosacījumiem.
Notikumi kategorizējami pēc veida (konfigurējamas kategorijas). Pievienojamas ārējas reģistrācijas saites. Notikumu eksports iCalendar formātā. Google Calendar integrācija.
Notifikāciju funkcionalitāte: e-pasta atgādinājumi par tuvojošiem notikumiem. Lietotāji var sekot notikumiem un saņemt paziņojumus.

	Lietotāja saskarnes prasības
	Kalendāra skats: mēneša režģis attēlo notikumus vizuāli, sakārtotus pēc datumiem. Norādot ar kursoru vai uzklikšķinot uz notikuma, tiek atvērts īss priekšskatījums. Navigācija starp mēnešiem (iepriekšējais/nākamais).
Saraksta skats: hronoloģisks notikumu saraksts kompaktā formātā – datums (izcelts), virsraksts, īss apraksts, vieta, kategorijas ikona. Filtrēšana pēc kategorijām.
Sākumlapā: tuvāko notikumu bloks ar 3–4 notikumiem – datums/laiks, virsraksts ar saiti, vieta. Aicinājuma poga - “Visi notikumi”.
Notikuma lapa: pilns apraksts; datums/laiks; vieta ar Google kartes integrāciju vai saiti; kategorija; dalībnieku skaits (ja attiecināms); poga “Pievienot kalendāram” (iCalendar lejupielāde); poga “Reģistrēties” (ja nepieciešams); sociālo mediju dalīšanās.

	Administrācijas iespējas
	Administrācijas forma: lauki nosaukumam, aprakstam (WYSIWYG), sākuma/beigu datumam un laikam, vietai (ar adreses validāciju), kategorijai, attēlam, ārējai reģistrācijas saitei, atkārtošanās iestatījumiem.
Notikumu saraksts: šķirošana pēc datuma (augošā/dilstošā), kategorijas, statusa. Filtrēšana pēc datuma diapazona. Automātiska arhivēšana – pagājušie notikumi tiek pārcelti uz arhīvu.

	Integrācijas
	Obligātās: iCalendar eksports; Google Calendar pievienošanas poga; Google kartes integrācija notikuma vietai; e-pasta paziņojumi lietotājiem par izmaiņām.

	Darba pieņemšanas kritēriji
	Funkcionālie testi: notikumu pievienošana ar visām detaļām; atkārtotu notikumu izveide; kalendāra un saraksta skati; iCalendar faila lejupielāde un atvēršana kalendāros; automātiska arhivēšana.
Veiktspēja: kalendāra lapas ielāde ≤ 2 sekundes; filtrēšana bez lapas atkārtotas ielādes (AJAX).
Piekļūstamība (WCAG 2.1 AA): tastatūras navigācija; ekrāna lasītāja atbalsts.


3. Foto galeriju modulis
	Apakšsadaļa
	Prasības

	Funkcionalitāte
	Modulis nodrošina galeriju izveidi ar neierobežotu attēlu skaitu, vienlaicīgu vairāku attēlu augšupielādi, to automātisku optimizāciju un saspiešanu, kā arī vairāku izmēru versiju (sīktēls, vidējs, pilna versija) automātisku ģenerēšanu. Pieejams pilnekrāna attēlu režīms, kā arī pievienojami attēlu apraksti un autortiesību informācija.
Galerijas organizējamas ar kategorijām. Hronoloģisks datuma saraksts vēsturiskam pārskatam. Piedāvāto galeriju opcija nozīmīgāko galeriju izcelšanai.

	Lietotāja saskarnes prasības
	Galeriju saraksta lapa: režģa izkārtojums (3–4 kolonnas galddatorā). Katra galerija – vāka attēls, nosaukums, attēlu skaits, datums. Filtrēšana pēc kategorijām.
Galerijas iekšējais skats: mūra (masonry) vai režģa izkārtojums – 2 viedtālrunī, 3 planšetdatorā, 4 galddatorā. Attēli ielādējami ar atlikto ielādi. Klikšķis vai pieskāriens atver pilnekrāna skatu.
Pilnekrāna režīms: pārlūkošana starp attēliem ar iepriekšējais/nākamais bultiņām; tastatūras navigācija (kreisā/labā bultiņa; Escape aizvēršanai); attēla apraksta (caption) attēlošana; tālummaiņas (zoom) funkcionalitāte; lejupielādes poga (ja funkcija aktivizēta); skaidri redzama aizvēršanas poga.

	Administrācijas iespējas
	Administrācijas saskarne: lauki nosaukumam, aprakstam, kategorijai, vāka attēla izvēlei, datumam, redzamības iestatījumiem.
Attēlu pārvaldība: masveida augšupielāde ar vilkšanu un nomešanu (drag-and-drop); attēlu secības maiņa ar vilkšanu un nomešanu; masveida dzēšana; katram attēlam pievienojami metadati – nosaukums, apraksts, alt teksts (WCAG), autortiesību informācija, birkas (tags).
Automātiska attēlu optimizācija: izmēru maiņa (resize), apgriešana (crop), WebP formāta ģenerēšana modernām pārlūkprogrammām, EXIF datu saglabāšana/noņemšana pēc izvēles.

	Integrācijas
	Obligātās: attēlu CDN optimālai ielādei un piegādei; atliktās ielādes bibliotēka veiktspējas uzlabošanai; Pilnekrāna režīms attēlu un multivides ērtai priekšskatīšanai.

	Darba pieņemšanas kritēriji
	Funkcionālie testi: galerijas izveide; masveida augšupielāde (≥ 20 attēli vienlaicīgi); automātiska optimizācija; Pilnekrāna režīma opcija visās ierīcēs; tastatūras navigācija; atliktā ielāde.
Veiktspēja: galerijas lapas ielāde ar 50+ attēliem ≤ 3 sekundes; WebP formāts; PageSpeed vismaz 85/100.
Piekļūstamība (WCAG 2.1 AA): alt teksti; tastatūras pieejamība pilnekrāna attēlu režīmā.


4. Personāla pārvaldības modulis
	Apakšsadaļa
	Prasības

	Funkcionalitāte
	Docētāju un darbinieku profilu pārvaldība. Katrs profils: vārds, uzvārds, amats, grāds, katedra/nodaļa, foto portrets, kontaktinformācija (e-pasts, tālrunis, kabinets), īsa biogrāfija (līdz 300 vārdiem), konsultāciju laiki, pētniecības intereses, ekspertīzes jomas, saite uz CV (PDF), personisko mājaslapu/profilu saites.
Pētnieku profili: līdzīga struktūra ar papildu laukiem – aktuālie pētniecības projekti, publikāciju saraksts, citējamības rādītāji (ja pieejami).

	Lietotāja saskarnes prasības
	Personāla saraksta lapa: alfabētisks saraksts pēc uzvārda. Filtrēšana pēc struktūrvienības, amata (profesors, asoc. profesors, lektors), pētniecības jomas. Nolaižamā izvēlne. Meklēšanas lauks (vārds/uzvārds).
Izkārtojuma izvēle: kartīšu režģis (foto, vārds, amats) vai saraksta režģis (kompakts, ar visu informāciju). Pārslēgšanas (toggle) starp izkārtojumiem.
Responsīvs dizains: 1 kolonna viedtālrunī, 2–3 planšetdatorā, 4 galddatorā (režģa skatā) vai pilna platuma saraksta skatā. 

	Administrācijas iespējas
	Profilu pievienošana/rediģēšana: vienkārša forma ar visiem laukiem. Foto augšupielāde ar automātisku samazināšanu (1:1 proporcija). WYSIWYG redaktors biogrāfijai. Nolaižamā izvēle katedrai/struktūrvienībai. CV faila augšupielāde (PDF, līdz 5 MB).
Masveida imports un pārvaldība: CSV imports vairākiem profiliem; template CSV ar visiem laukiem; validācija pirms importa. Profilu deaktivizēšana bez dzēšanas (ja darbinieks aiziet) – deaktivizētie profili neredzami publiski, bet saglabāti datubāzē.
Sasaiste ar citiem moduļiem: automātiska saite uz docētāja studiju programmām un pētnieka projektiem/publikācijām.

	Integrācijas
	Obligātās: globālā meklēšanas funkcionalitāte; AJAX filtrēšana bez lapas pārlādēšanas.
Ieteicamās: integrācija ar Microsoft Entra ID (vai līdzvērtīgu Pasūtītāja izmantotu direktoriju pakalpojumu) kontaktinformācijas sinhronizācijai; LKA Repozitorijs – Dspace.lka.edu.lv

	Darba pieņemšanas kritēriji
	Funkcionālie testi: profilu pievienošana ar visiem laukiem, rediģēšana, deaktivizēšana; meklēšana, filtrēšana pēc katedrām; CV lejupielāde; saites uz projektiem un publikācijām.
Veiktspēja: personāla lapas ar 100 profiliem ielāde ≤ 2 sekundes; foto atliktā ielāde.
Piekļūstamība (WCAG 2.1 AA): foto alt teksti; tastatūras navigācija filtriem.


5. Studiju programmu kataloga modulis
	Apakšsadaļa
	Prasības

	Funkcionalitāte
	Studiju programmu informācijas pārvaldība. Katra programma: nosaukums latviešu un angļu valodā; studiju līmenis (administratora panelī konfigurējams – piem., bakalaurs, maģistrs, doktorantūra); studiju forma (konfigurējama – piem., pilna laika, nepilna laika, neklātienes); studiju ilgums (semestri/gadi); iegūstamais grāds un kvalifikācija; detalizēts apraksts (vismaz 500 vārdi); uzņemšanas prasības; studiju maksa un budžeta vietu skaits; mācību plāns (PDF); akreditācijas informācija; programmas vadītāja kontakti.
Kursu saraksts var ietvert studiju kursu aprakstus ar kredītpunktiem (ECTS) un priekšmeta kodiem.

	Lietotāja saskarnes prasības
	Programmu kataloga lapa: grupēšana pēc līmeņa, izmantojot cilnes (tabs) vai filtrus. Kartīšu režģis – nosaukums, līmenis, ilgums, īss apraksts (1–2 teikumi), poga “Uzzināt vairāk”. Responsīvs: 1 kolonna mobilajā, 2 planšetē, 3 darbstacijā.
Filtrēšana un meklēšana: pēc līmeņa, formas (pilna/nepilna laika), fakultātes/institūta. Meklēšanas lauks atslēgvārdiem.

	Administrācijas iespējas
	Programmas pievienošana/rediģēšana: forma ar visiem laukiem latviešu un angļu valodā. WYSIWYG aprakstam. Nolaižamā izvēle. Mācību plāna PDF augšupielāde. Programmas vadītāja izvēle no docētāju saraksta.
Programmas dublikācijas funkcija līdzīgu programmu izveidei. Automātiska slug pielāgošana. Versiju pārvaldība ar programmu aprakstu arhīvu, ja notiek izmaiņas. Pieejama revīziju salīdzināšana.

	Integrācijas
	Obligātās: sasaiste ar uzņemšanas sistēmu (ārēja saite vai API); docētāju profilu datu integrācija; PDF ģenerators mācību plānu izveidei (ja dokumenti netiek augšupielādēti manuāli).
Ieteicamās: programmu salīdzināšanas funkcionalitāte (salīdzinājuma skats blakus); eksports uz Excel visam studiju programmu sarakstam.

	Darba pieņemšanas kritēriji
	Funkcionālie testi: programmas pievienošana; filtrēšana; meklēšana; mācību plāna lejupielāde; pogas “Pieteikties” darbība; saites uz programmas vadītāja profilu.
Veiktspēja: programmu kataloga ielāde ≤ 2 sekundes; AJAX filtrēšana bez pārlādēšanas.
SEO: unikāli meta nosaukumi un apraksti katrai programmai; strukturētie dati Schema.org EducationalProgram.


6. Pētniecības sekcijas modulis
	Apakšsadaļa
	Prasības

	Funkcionalitāte
	Pētnieciskās informācijas pārvaldība. Pētnieciskie projekti: projekta nosaukums latviešu un angļu valodā; detalizēts apraksts (vismaz 300 vārdi); projekta vadītājs ar saiti uz profilu; projekta komanda ar saitēm uz profiliem; finansētāja nosaukums un logo; finansējuma summa; laika periods (sākuma/beigu datums); projekta statuss (aktīvs, pabeigts, plānots); galvenie rezultāti un ietekme; saistītās publikācijas.
Publikācijas: autori ar saitēm uz pētnieku profiliem; publikācijas nosaukums; izdevums/žurnāls; publicēšanas gads; DOI; saite uz pilnu tekstu (ja pieejams); abstract/kopsavilkums; atslēgvārdi; citējumu skaits (ja pieejams).
Pētniecības jaunumi: līdzīgi jaunumu modulim, bet specifiska kategorija ziņām par projektiem, publikācijām, konferencēm.

	Lietotāja saskarnes prasības
	Pētniecības galvenā lapa: trīs sadaļas – projekti, publikācijas, pētnieki (cilnes vai sekcijas). Īss ievads par LKA pētniecību. Aktīvo projektu skaita statistika. Jaunākās publikācijas (3–4 gabali).
Projektu saraksts: kartīšu izkārtojums ar filtrēšanu pēc statusa (aktīvs/pabeigts), finansētāja, pētniecības jomas. Meklēšana pēc atslēgvārdiem.
Individuāla projekta lapa: projekta nosaukums kā H1; statuss un laika periods; pilns apraksts; komandas locekļi ar foto un saitēm; finansētāja logo; rezultāti un publikācijas; saistītie projekti (2–3 gabali).
Publikāciju saraksts: filtrēšana pēc gada, publikācijas tipa (žurnāla raksts, grāmata, konferences raksts), autora. Meklēšana un kārtošana pēc gada vai citējamības.

	Administrācijas iespējas
	Projektu izveides forma: lauki latviešu un angļu valodā. Finansētāju iespējams izvēlēties no saraksta vai pievienot jaunu ierakstu. Projekta komandas locekļi pievienojami ar vairāku vienumu izvēli (multi-select). Saistītās publikācijas piesaistāmas ar vairāku vienumu izvēli.
Publikāciju izveides forma: bibliogrāfiskie lauki (nosaukums, autori, izdošanas gads, izdevums/žurnāls, sējums, numurs, lappuses, DOI u.c.). DOI meklēšanas funkcionalitāte – ievadot DOI, automātiski aizpilda pieejamos bibliogrāfiskos datus. Autori pievienojami ar vairāku vienumu izvēli (no pētnieku saraksta vai brīva teksta). Ja pieejams pilnteksts – PDF faila augšupielāde.
Publikāciju metadatu imports no ārējiem avotiem: imports pēc DOI, izmantojot Crossref (vai līdzvērtīgu DOI reģistra) datu avotu; pētnieka publikāciju imports, izmantojot ORCID integrāciju (ja Pasūtītājam ir piekļuve un iespējams izveidot nepieciešamos API savienojumus).

	Integrācijas
	Obligātās: Crossref (vai līdzvērtīga avota) DOI meklēšanas funkcionalitāte publikāciju metadatu aizpildīšanai. Integrācija ar LKA repozitoriju Dspace.lka.edu.lv

	Darba pieņemšanas kritēriji
	Funkcionālie testi: projektu pievienošana; publikāciju pievienošana manuāli un ar DOI lookup; projektu filtrēšana; publikāciju meklēšana; saites uz pētnieku profiliem.
Veiktspēja: publikāciju saraksta ar 100+ ierakstiem ielāde ≤ 3 sekundes; AJAX filtrēšana.


7. Kontaktformu modulis
	Apakšsadaļa
	Prasības

	Funkcionalitāte
	Vispārīgā kontaktforma: lauki vārdam, uzvārdam, e-pasta adresei ar validāciju, tālrunim (neobligāti, ar formāta validāciju), tēmai (nolaižamā izvēlne – vispārīgs jautājums, uzņemšana studijās, sadarbības ierosinājums, pētniecība, mediju jautājums, cits), ziņojumam (textarea, vismaz 20 rakstzīmes), GDPR piekrišanas izvēles rūtiņa (obligāti, pēc noklusējuma neatzīmēta), Google reCAPTCHA v3 (invisible).
Validācija: visu obligāto lauku aizpildīšana; e-pasta formāta pareizība; GDPR izvēles rūtiņas atzīmēšana; reCAPTCHA score vismaz 0,5.
E-pasta funkcionalitāte: paziņojums administratoram uz noteiktu LKA e-pastu ar visu formas datu iekļaušanu. Automātiska atbildes vēstule iesniedzējam – pateicība, apstiprināts saņemšanas laiks, paredzamais atbildes laiks (piem., 2 darba dienas).
Iesniegumu reģistrs administrācijas panelī: visi iesniegumi ar datumu/laiku, sūtītāja informāciju, tēmu, statusu (jauns, izskatīts, atbildēts). Iespēja atzīmēt kā izskatītu. Eksports CSV formātā.
Aizsardzība pret mēstulēm (spam): Google reCAPTCHA v3 (invisible, score-based); slazda lauks (honeypot), kas lietotājam nav redzams; iesniegšanas biežuma ierobežojums - ne vairāk kā 3 iesniegumi 10 minūtēs no vienas IP adreses.
Papildu formas: sadarbības piedāvājumu forma (organizācijas nosaukums, kontaktpersona, sadarbības veids, detalizēts apraksts); mediju vaicājumu forma (medija nosaukums, žurnālista vārds, deadline, jautājuma apraksts).

	Lietotāja saskarnes prasības
	Formas dizains: skaidrs un vienkāršs; loģiska lauku secība; norādes teksts laukā (placeholder); tūlītēja validācija laukā (inline) ar tūlītēju atgriezenisko saiti (real-time feedback); skaidri un konstruktīvi kļūdu ziņojumi; apstiprinājuma ziņojums pēc iesniegšanas.
Responsīvs dizains: mobile-friendly, vertikāli sakārtoti lauki. Skārienekrānam piemēroti input lauki – vismaz 44 px augstumā.
GDPR prasības: GDPR izvēles rūtiņa ar saiti uz Privātuma politiku; skaidrs teksts par datu apstrādes mērķi; pēc noklusējuma neatzīmēta.

	E-pasta piegādes uzticamība
	Mājaslapa nosūta tikai transakcionālos e-pastus: formu iesniegumu paziņojumus administratoriem un automātiskās apstiprinājuma atbildes iesniedzējiem. Masveida e-pasta izsūtne (jaunumu izsūtnes, kampaņas u.tml.) nav šī iepirkuma tvērumā.
Pretendents nodrošina: mājaslapas e-pasta nosūtīšanas mehānisma konfigurēšanu tā, lai visi izejošie e-pasti tiktu nosūtīti caur Pasūtītāja Office 365 SMTP (autentificēts relay), izmantojot Pasūtītāja norādītu LKA domēna adresi (piemēram, noreply@lka.edu.lv) kā sūtītāja adresi, nevis hostinga vai izstrādes vides noklusējuma adresi; obligātu autentifikāciju (SMTP AUTH) un TLS šifrēšanu (ports 587 / STARTTLS vai ports 465 / SMTPS); to, ka izejošie e-pasti tiek nosūtīti caur Office 365 autorizēto sūtīšanas ceļu tā, lai tie nokārtotu Pasūtītāja pusē konfigurētās SPF, DKIM un DMARC pārbaudes.
Pasūtītāja atbildībā ir SPF ieraksta konfigurēšana DNS; DKIM parakstīšanas konfigurācija Office 365 vidē; DMARC politikas (p=quarantine vai p=reject) uzstādīšana DNS. 
SMTP piekļuves akreditācijas dati (Office 365 pieslēguma informācija) jāglabā šifrēti un jānodod Pasūtītājam kopā ar konfigurācijas dokumentāciju nodošanas laikā.

	Integrācijas
	Obligātās: Google reCAPTCHA v3 API; Pasūtītāja Office 365 SMTP relay konfigurācija (autentificēts savienojums ar LKA domēna sūtītāja adresi); e-pasta veidņu mehānisms (HTML ar plain text rezervi).

	Darba pieņemšanas kritēriji
	Funkcionālie testi: vispārīgās kontaktformas darbība; validācija (obligātie lauki, e-pasta formāts); e-pasta nosūtīšana administratoram; automātiskā atbilde iesniedzējam; reCAPTCHA mēstuļu bloķēšana; GDPR izvēles rūtiņas obligātums; īpašo formu (3 gabali) darbība; iesniegumu reģistrs; e-pasta piegādājamības pārbaude ar Mail Tester vai līdzvērtīgu rīku staging vidē; pārbaude, ka e-pasti sasniedz iesūtni (nevis surogātpasta mapi) pie lielākajiem pakalpojumu sniedzējiem (Gmail, Outlook).
Drošības testi: SQL injection aizsardzība; XSS aizsardzība; CSRF token validācija; iesniegšanas biežuma ierobežojums - ne vairāk kā 3 iesniegumi 10 minūtēs no vienas IP adreses.
Piekļūstamība (WCAG 2.1 AA): visi lauki ar label tagiem; kļūdu ziņojumi ar ARIA atribūtiem; pilna keyboard navigācija.


8. Daudzvalodu atbalsta modulis
	Apakšsadaļa
	Prasības

	Funkcionalitāte
	Modulis nodrošina mājaslapas satura publicēšanu divās valodās: latviešu (primārā valoda, 100 % satura pārklājums) un angļu (sekundārā valoda, vismaz 80 % pārklājums galvenajām sadaļām).
Katrai valodai jānodrošina neatkarīga URL struktūra: latviešu - www.lka.edu.lv/lv vai www.lka.edu.lv (noklusētā); angļu - www.lka.edu.lv/en. 
SEO optimizācija: hreflang atzīmju ģenerēšana; unikāls meta nosaukums un apraksts katrai valodai; canonical URL konfigurēšana; atsevišķa XML sitemap katrai valodai.
Valodas pārslēgšana: valodu pārslēdzējs (nolaižamā izvēlne vai pogas) galvenes labajā augšējā stūrī un kājenē. Pārslēdzoties starp valodām, sistēma saglabā kontekstu un novirza uz attiecīgās lapas versiju. Lietotāja valodas izvēle tiek saglabāta sīkdatnē.
Automātiska valodas noteikšana: pirmajā apmeklējumā sistēma nosaka pārlūkprogrammas valodas iestatījumu un novirza lietotāju uz atbilstošo valodas versiju.

	Lietotāja saskarnes prasības
	Valodu pārslēdzējs: skaidri atšķirama ikona vai teksta apzīmējums (LV/EN vai Latviešu/English), ar vizuāli izteiktiem kursora novietošanas un aktīvā stāvokļa efektiem. Pārslēdzējs redzams visās lapās - galvenē vai kājenē.
Tulkošanas pilnīgums: jānodrošina visu lietotāja saskarnes tekstu tulkošana (navigācija, pogu teksti, formu lauki, kļūdu ziņojumi, kājenes saites). Satura tulkošana: galvenās lapas (Par LKA, Kontakti) - 100 %; jaunumi - vismaz 50 % (jaunākie); notikumi - vismaz 50 %; studiju programmas - 100 %; personāla profili - vismaz 80 %.

	Administrācijas iespējas
	Tulkošanas darba plūsma: netulkotie ieraksti nav redzami angļu valodas versijā, vai arī lietotājs tiek novirzīts uz sākumlapu.
Tulkošanas progress: rādītājs procentos no tulkotā satura; netulkoto ierakstu saraksts. Funkcija "Pavairot angļu valodā", kas latviešu satura laukus pārkopē uz angļu valodas laukiem.
Valodas statuss katram satura ierakstam (jaunums, notikums, programma): LV versija – Publicēts/Melnraksts; EN versija – Publicēts / Melnraksts / Nav iztulkots.
Tulkošanas workflow: netulkotie ieraksti nav redzami EN versijā vai lietotājs tiek novirzīts uz sākumlapu.

	Integrācijas
	Obligātās: automātiska hreflang atzīmju ģenerēšana; valodu pārslēdzēja ieviešana (JavaScript vai servera puses risinājums); sīkdatne lietotāja valodas izvēles saglabāšanai.
Ieteicamās: Google Translate API automātiskajai tulkošanai (melnraksta kvalitāte) vai DeepL API (augstākas kvalitātes mašīntulkošanai); CMS daudzvalodības paplašinājums, ja daudzvalodības atbalsts nav izvēlētajā platformā iebūvēts.

	Darba pieņemšanas kritēriji
	Funkcionālie testi: valodu pārslēdzēja darbība visās lapās; LV un EN versiju atsevišķas URL; hreflang tagu pareiza ģenerēšana; valodas preferences saglabāšana cookie; automātiskā valodas noteikšana pirmajā vizītē; visa UI teksta tulkojums abās valodās; galveno lapu tulkojums 100 %; studiju programmu tulkojums 100 %.
SEO: katrai valodai unikāls meta nosaukums un apraksts; atsevišķa XML sitemap katrai valodai; hreflang atzīmju validācija Google Search Console rīkā. 
Piekļūstamība (WCAG 2.1 AA): valodu pārslēdzēja pieejamība ar tastatūru; pareizs valodas atribūts lapas kodā (html lang="lv" vai html lang="en").




